AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės administracijai

**1. Parengto tarybos sprendimo projekto tikslai ir uždaviniai**

Molėtų socialinės paramos centras 2017 m. vasario 6 d. raštu Nr. SŽ-107 „Dėl turto pripažinimo nereikalingu Molėtų socialinės paramos centro funkcijoms vykdyti“ kreipėsi į Molėtų rajono savivaldybės administraciją ir nurodė, kad Molėtų r. sav., Inturkės sen., Inturkės k., Paplūdimio g. 2 esantis socialinės paramos centro pastatas ir jame esantis ilgalaikis bei trumpalaikis turtas nenaudojamas įstaigos funkcijoms vykdyti. Molėtų socialinės paramos centro direktoriaus 2017 m. sausio 16 d. įsakymu Nr. V-6 „Dėl turto pripažinimo nereikalingu Molėtų socialinės paramos centro funkcijoms vykdyti“ turtas pripažintas nereikalingu ir siūloma perduoti Molėtų rajono savivaldybės administracijai.

Parengto sprendimo projekto tikslas – perduoti Molėtų rajono savivaldybės administracijai patikėjimo teise valdyti, naudoti ir disponuoti Savivaldybei nuosavybės teise priklausantį ir šiuo metu Molėtų socialinės paramos centro patikėjimo teise valdomą socialinės paramos centro pastatą, esantį Molėtų r. sav., Inturkės sen., Inturkės k., Paplūdimio g. 2, ir ilgalaikį bei trumpalaikį turtą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės nekilnojamas turtas bus perduotas Molėtų rajono savivaldybės administracijai ir bus sprendžiama, kaip šį turtą panaudoti.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų socialinės paramos centras.